### Beslutning

Øivind Knudsen med bemærkning, at byrådet i sit møde den 25. september 2019 har vedtaget Magistratens indstilling i overensstemmelse med erklæring fra Økonomiudvalget af 18. september 2019.

Borgmesterens Afdeling udarbejder notat.

**Beslutningsforslag fra Liberal Alliance**

Et af problemerne med erhvervsvenligheden i [adresse] er, at kommunen ikke har vedtaget en servicestandard for kommunens samarbejdspartnere med klare retningslinjer samt svar- og sagsbehandlingsfrister. Den manglende servicestandard betyder, at når vores samarbejdere retter henvendelse til kommunen, ved de ikke, hvad de skal forvente af kommunen. De modtager ingen kvitteringsskrivelse om, hvor deres sag er landet, og hvornår de kan forvente, at deres henvendelse bliver besvaret. Dette er problematisk, fordi klarhed om processen, hurtig sagsbehandling og klare retningslinjer kan betyde forskellen mellem en konkurrencemæssig fordel og store ekstraudgifter. En servicestandard skal sikre, at man løbende kan vurdere, om sagsbehandlingstiderne er rimelige eller kan gøres kortere til gavn for kommunens samarbejdspartnere. En servicestandard gavner også [adresse] selv, fordi den kan betyde, at det bliver nemmere at fastholde og tiltrække virksomheder til [adresse].

At virksomhederne modtager en vilkårlig behandling, understøttes af besvarelsen på Liberal Alliances 10-dages forespørgsel om ’servicestandarder’ den 16. marts 2018. Heraf fremgår det bl.a., at der ikke er vedtaget nogen fast procedure for orientering om tidsoverskridelser i forbindelse med lokalplanssager, samt at der ikke bliver ført statistik over, hvor mange gange tidsplanen for lokalplanssager bliver overskredet. [adresse] mener derfor, at byrådet bør formulere og vedtage en servicestandard med klare retningslinjer for tydelig kommunikation, samt svar- og behandlingsfrister for vores samarbejdspartnere. Uden en servicestandard kan kommunen ikke lave en afvigelsesopgørelse og dermed holde øje med, om sagsbehandlingen foregår hurtigt og effektivt. Uden en afvigelsesopgørelse er det heller ikke muligt for byrådet at sikre, at ressourcedækningen af administrationen er tilstrækkelig og effektiv. Med andre ord er en servicestandard også til gavn for [adresse] og medarbejderne i forvaltningen.

Kommunen har allerede, som forpligtet af retssikkerhedsloven, vedtaget lignede svar- og sagsbehandlingsfrister for alle med et CPR-nummer. Hvis en borger f.eks. retter henvendelse til socialforvaltningen, modtager vedkommende en kvitteringsskrivelse for henvendelsen og oplysninger om, hvornår der kan forventes svar. Hermed skal borgeren ikke gå rundt i uvished, og man ved, hvornår man kan rette henvendelse, hvis ens sagsbehandling trækker i langdrag. I [adresse] mener vi, at vores samarbejdspartnere bør have samme retssikkerhedsgarantier for hurtig sagsbehandling, som borgerne i kommunen.

[adresse] har faktisk allerede vedtaget en målsætning om, at sagsbehandlingstiden for byggesager skal reduceres, og at brugernes tilfredshed skal højnes, men målsætninger er nytteløse, hvis de ikke bakkes op af konkrete initiativer. Af årsberetningen fra 2017 fremgår det, at kommunen endnu ikke har indfriet sin målsætning om, at 8 ud af 10 virksomheder skal være tilfredse med deres byggesagsbehandling. Dansk Industris (DI) lokale erhvervsklima-rapport 2018 underbygger ovenstående. I rapporten placeres [adresse] som nr. 77 ud af alle kommuner, når det kommer til en samlet vurdering af erhvervsklimaet. Det er en sørgelig placering for en kommune med [adresse] næststørste by, der burde være i førertrøjen. I vurderingen af den kommunale sagsbehandling indtager [adresse] en utilfredsstillende plads 73.

[adresse] har en vision om, at [adresse] skal være den mest erhvervsvenlige kommune i [adresse] – og vi mener, at det første spadestik kunne være, at byrådet besluttede sig for at formulere og vedtage en servicestandard for vores samarbejdspartnere.

[adresse] foreslår derfor følgende:

1) At [adresse] forpligter sig til at formulere og vedtage en servicestandard, der har til formål at skabe transparens for og bedre kommunikation med vores virksomheder, foreninger og andre med et CVR-nummer, og hvori der fastsættes klare svar- og sagsbehandlingsfrister for henvendelser til kommunen.

2) At servicestandarden udarbejdes i samarbejde med et advisoryboard, hvor relevante aktører fra erhvervslivet inddrages.

3) At servicestandarden bliver tilgængelig på kommunens hjemmeside, så enhver samarbejdspartner har mulighed for at læse den.

Sabine Henriksen

[adresse]

**Indstilling fra Borgmesterens Afdeling**

**Indstilling på baggrund af forslag fra [adresse] om servicestandarder for virksomheder, foreninger og andre med CVR-nummer**

### Resumé

Denne indstilling belyser beslutningsforslaget fra Liberal Alliance om servicestandarder for virksomheder, foreninger andre med CVR-nummer. Byrådet tilbagesendte beslutningsforslaget til Magistraten d. 12. december 2018 med henblik på en indstilling. Byrådet får ved regnskabsaflæggelsen for 2018 en status for de gældende servicemål for miljøsagsbehandlingen og byggesagsbehandlingen, som uddybes i denne indstilling.

### Indstilling

Det indstilles:

At 1) at Byrådet tager belysningen om servicestandarder i [adresse] til efterretning.

### Sagens forløb

12-12-2018 Aarhus Byråd
Fremsendes til Borgmesterens Afdeling med henblik på udarbejdelse af indstilling, jf. byrådets vedtagelse i mødet den 12. december 2018 om magistratsbehandling af forslaget.

 Sagen bedes tilbagesendt byrådet via Magistraten.
 21-03-2019 Borgmesterens Afdeling
Beslutningsforslag besvaret med indstilling fra Borgmesterens Afdeling
 28-03-2019 Borgmesterens Afdeling påtegning

Fremsendes til Magistraten. Det bemærkes, at indstillingen ikke er fremsendt rettidigt til Byrådssekretariatet i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget. Årsagen hertil var sagsbehandlingen i Borgmesterens Afdeling. Indstillingen skulle efter planen have været behandlet i byrådet d. 3.4.2019.

Borgmesterens Afdeling har herudover ingen bemærkninger til indstillingen.

 01-04-2019 Magistraten

Fremsendes til [adresse] med bemærkning, at Magistraten i mødet den 1. april 2019 anbefaler, at byrådet tiltræder Borgmesterens Afdelings indstilling af 21. marts 2019 i overensstemmelse med påtegning af 28. marts fra Borgmesterens Afdeling.

Borgmester Einer Karlsen og rådmand Jacob Nissen var forhindret i at deltage i sagens behandling.

 24-04-2019 Aarhus Byråd
Fremsendes til Økonomiudvalget til behandling i henhold til beslutning i byrådets møde den 24. april 2019.
 21-08-2019 Økonomiudvalget
Udvalget udsatte behandlingen af sagen.
 18-09-2019 Økonomiudvalget

Udvalget kunne enstemmigt tiltræde indstillingen i overensstemmelse med Magistratens anbefaling med bemærkningen om, at udvalget forventer, at de forvaltninger i [adresse], som ikke efterlever de fastsatte sagsbehandlingstider, offentliggør dette på kommunens hjemmeside.

 25-09-2019 Aarhus Byråd

Øivind Knudsen med bemærkning, at byrådet i sit møde den 25. september 2019 har vedtaget Magistratens indstilling i overensstemmelse med erklæring fra Økonomiudvalget af 18. september 2019.

Borgmesterens Afdeling udarbejder notat.